CELEX: 62020CN0357
Language: da
Date: 2020-07-31 00:00:00
Title: Sag C-357/20: Anmodning om præjudiciel afgørelse indgivet af Verwaltungsgericht Wien (Østrig) den 31. juli 2020 — IE mod Magistrat der Stadt Wien

26.10.2020   
            
            
               DA
            
            
               Den Europæiske Unions Tidende
            
            
               C 359/5
            
         
      Anmodning om præjudiciel afgørelse indgivet af Verwaltungsgericht Wien (Østrig) den 31. juli 2020 — IE mod Magistrat der Stadt Wien
      (Sag C-357/20)
      (2020/C 359/08)
      Processprog: tysk
      
         Den forelæggende ret
      
      Verwaltungsgericht Wien
      
         Parter i hovedsagen
      
      
         Sagsøger: IE
      
         Sagsøgt: Magistrat der Stadt Wien
      
         Præjudicielle spørgsmål
      
      
                  1)
               
               
                  Hvordan skal begrebet »yngleområde« som omhandlet i habitatdirektivets (1) artikel 12, stk. [1], litra [d]), forstås, og hvordan skal et »yngleområde« afgrænses geografisk fra andre steder?
               
            
                  2)
               
               
                  Hvilke faktorer skal tages i betragtning ved fastlæggelsen af, om og i givet fald for hvilket tidsrum forekomsten af et yngleområde er tidsbegrænset?
               
            
                  3)
               
               
                  Hvilke kriterier skal tages i betragtning ved fastlæggelsen af, om der gennem en bestemt handling eller undladelse er sket en beskadigelse eller ødelæggelse af et yngleområde?
               
            
                  4)
               
               
                  Hvilke kriterier skal tages i betragtning ved fastlæggelsen af, om et »rasteområde« som omhandlet i habitatdirektivets artikel 12, stk. [1], litra [d]), er blevet beskadiget eller ødelagt?
               
            
         (1)  Rådets direktiv 92/43/EØF af 21.5.1992 om bevaring af naturtyper samt vilde dyr og planter (EFT 1992, L 206, s. 7) som senest ændret ved Rådets direktiv 2013/17/EU af 13.5.2013 om tilpasning af visse direktiver vedrørende miljø på grund af Republikken Kroatiens tiltrædelse (EUT 2013, L 158, s. 193).